armvectores/hy_wikipedia_2023 huggingface dataset:
ՀՊՃՀ Մեքենաշինության դեպարտամենտ

ՀՊՃՀ-ի Մեքենաշինության ֆակուլտետը հիմնադրվել է 1944 թ.-ին որպես մեխանիկական ֆակուլտետ, որը 1961 թ. վերանվանվեց մեխանիկա-մեքենաշինական։ Ֆակուլտետն ունի 3 ամբիոն՝ մեքենաշինական արտադրության տեխնոլոգիաներ և սարքավորումներ, մեքենաշինության ավտոմատացման և համալիր մեքենայացման, մեքենաշինական արտադրության էկոնոմիկայի, կազմակերպման և կառավարման, որտեղ դասավանդում են 9 պրոֆեսոր, 20 դոցենտ, 16 ավագ դասախոս և ասիստենտ։


== Ընդհանուր տեղեկատվություն ==
Գործունեության տարիների ընթացքում ֆակուլտետը ղեկավարել են՝

Ռուբեն Ախշարումովը (1944-46, 1955-1959),
Արտեմ Գազարովը (1946-1955),
Կարլեն Սարգսյանը (1959-1960),
Ռաֆայել Սաղաթելյանը (1960-1988),
Ռազմիկ Ջավախյանը (1988-1995),
Մինաս Ֆահրադյանը (1995-2001),
Ռուբեն Շատվորյանը (2001-2006),
2006 թ.-ից ֆակուլտետի դեկանն է դոցենտ Արմեն Արշակյանը։
Ֆակուլտետի 45 դասախոսներից 32-ը (71%) ունեն գիտական աստիճաններ։ Ֆակուլտետում կրթական 4 ծրագրերի 4 մասնագիտությունների գծով սովորում են 535 ուսանող, 60 մագիստրանտ, 10 ասպիրանտ։
Ֆակուլտետի գիտահետազոտական աշխատանքների հիմնական ուղղություններն են՝ տաշեղագոյացման, էլեկտրաէրոզիոն, գերձայնային և այլ եղանակներով նյութերի մշակման արդյունավետ տեխնոլոգիական գործընթացներ, մետաղների և քարերի մշակման բարձր արտադրողական սարքավորումներ և գործիքներ, տեխնոլոգիական գործընթացների ավտոմատացում, ռոբոտատեխնիկական համակարգերի հետազոտում և ստեղծում, մեքենաշինական ձեռնարկությունների գործարար և ռազմավարական պլանավորում, նորամուծությունների և ֆունկցիոնալ կառավարման արդյունավետ համակարգի հետազոտում և ստեղծում։


== Արտաքին հղումներ ==
Հայաստանի պետական ճարտարագիտական համալսարանի կայք էջը Archived 2011-10-04 at the Wayback Machine.
Ռոքֆոր դը Սո

Ռոքֆոր դը Սո (ֆր.՝ Roquefort-de-Sault), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 92 մարդ, բնակչության խտությունը` 4.21 մարդ/կմ²։ Բնակավայրը զբաղեցնում է 21.84 կմ² տարածք։


== Աշխարհագրություն ==
Գտնվում է Փարիզ քաղաքից 680 կմ հարավ, Մոնպելիե քաղաքից` 170 կմ հարավ-արևմուտք, Կարկասոն քաղաքից` 55 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 43 աշխատունակ (15-64 տարեկան)  բնակիչ, որոնցից ակտիվ էին 30-ը, իսկ ոչ ակտիվները` 13։ Ակտիվության ցուցանիշը կազմում է 69,8 %։ 30 աշխատունակ մարդկանցից աշխատել է 25 անձ (14 տղամարդ և 11 կին)։ Գործազուրկ են եղել 5 անձ (3 տղամարդ և 2 կին)։ 13 անաշխատունակներից 2-ը եղել են աշակերտներ կամ ուսանողներ, 4-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ինդիանա շրջան (Փենսիլվանիա)

Ինդիանա շրջան (անգլ.՝ Indiana County), ԱՄՆ Փենսիլվանիա նահանգի 67 վարչական միավորներից մեկը։ Ընդհանուր տարածությունը 2.160 կմ² է, բնակչությունը՝ 88.880 մարդ (2010 թ. տվյալներով)։ Շրջկենտրոնն է Ինդիանա բնակավայրը։ Կազմավորվել է 1803 թ.։
Սևափոր կիվիվ

Սևափոր կիվիվ (լատ.՝ Vanellus macropterus) քարադրանմանների ընտանիքի թռչուն։ Կրիտիկական վիճակում գտնվող տեսակների շարքին են դասված այս թռչունները։


== Հնարավոր ոչնչացում ==
Վերջին հավանական թվագրումը եղել է 1940 թվականին։ Այնուամենայնիվ, կասկածներ կան սևափոր կիվիվի ոչնչացման մասին։ Բնության պահպանության միջազգային միությունը այս տեսակը դասակարգել և ընդգրկել է կրիտիկական վիճակում գտնվող տեսակների ցանկի մեջ։


== Տարածվածություն ==
Սևափոր կիվիվները ապրում էին գետերի դելտաներում և ճահիճներում՝ Ճավայում, հնարավոր է նաև Սումատրայում և Թիմորում։


== Բնութագիր ==
Մարմնի երկարությունը 27–29 սանտիմետր է, քաշը 325 գրամ էր (նախահաշիվը)։


== Կենսաբանություն ==
Նրանք սնվում են ջրային միջատներով և ջրային բույսերով։


== Պատկերասրահ ==

		
		


== Ծանոթագրություններ ==


== Հղումներ ==
https://www.hbw.com/species/javan-lapwing-vanellus-macropterus
Ռիդեր (պանիր)

Ռիդեր (նորվ.՝ Ridder), նորվեգական առանց անցքերի կիսակոշտ պանիր, ունի դեղնամոխրագույն երանգ, բնութագրվում է անուշաբույր, գրգռիչ, բավականին սուր համով։ Պատրաստվում է կովի պաստերիզացված կաթից Brevibacterium linens մշակման կիրառմամբ։ Պանիրն արտադրվում է նարնջագույն մեղրամոմով կամ առանց մոմի վակուումային փաթեթավորմամբ։ Պանրի չկտրված գլուխն ունի ավելի սուր համ։


== Բաղադրություն ==
Պանրի բաղադրության մեջ մտնում են կովի կաթ և հատուկ բակտերիաներ, ինչպես նաև թթվասեր, աղ, շրդանային մակարդ (կովի), նիտրատ (E251), սննդային ներկանյութ (Е160b)։
Պանրի 100 գրամն ունի 422 կկալ կալորիականություն և պարունակում է 20 գ սպիտակուց, 38 գ ճարպ, 0 գ ածխաջրեր, 580 մգ կալցիում, 430 մգ ֆոսֆոր, 3.2 մգ ցինկ, 240 մգ վիտամին A: Միջին խոնավությունը՝ 39 %, նվազագույն յուղայնությունը՝ 60 %, աղը՝ միջինը 1.5 %։


== Պատմություն ==
Ռիդերը մշակվել է Նորվեգիայում 1960-ական թվականների կեսերին և արտադրվում է Արևմտյան Նորվեգիայի խութածոցերից մեկի ոչ մեծ կաթնագործարանում։ Շուկա թողարկվել է 1969 թվականին։ «Ռիդերը» նորվեգերենից թարգմանաբար նշանակում է «ասպետ», և այդ անվանում է վերաբերում է նրա յուրահատուկ ուժեղ բուրմունքին։ Պանիրն ամբողջությամբ նորվեգական է, որի մասին վկայում է նաև անունը։ Պանրի տեսակակիցներից են ֆրանսիականը և Port Salut-ը։
Ռիդերը տարածված է և՛ Նորվեգիայում, և՛ բազմաթիվ եվրոպական երկրներում ու Ճապոնիայում։ «Ridder™»-ը համարվում է պաշտպանված ապրանքանիշ, սեփականատերը նորվեգական ֆերմերների TINE միավորումն է։


== Կիրառում ==
Ռիդերը հարմար է սենդվիչների համար, նաև հետճաշյա սուր, մրգերով կամ առանց դրանց, ակրատի (թեթև ուտեստ) համար։ Պանիրը փափուկ է, հեշտ է կտրվում։


== Տես նաև ==
Saint Pauline (պանիր)
Port Salut (պանիր)


== Ծանոթագրություններ ==
Կոտովիցի

Կոտովիցի (ռուս.՝ Котовицы), գյուղ Ռուսաստանի Նովգորոդի մարզի Նովոգորոդսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մայիսի 24

Մայիսի 24, տարվա 144-րդ (նահանջ տարիներին՝ 145-րդ) օրն է։

Տարվա ավարտին մնացել է 221 օր։


== Դեպքեր ==
1956 - շվեյցարական Լուգանոյում անցկացվում է Եվրատեսիլի երգի առաջին մրցույթը
1982 - Իրանա-իրաքյան պատերազմ. իրանական բանակն ազատագրում է իրաքցիների օկուպացրած Խորամշահր քաղաքը
2003՝ Երևանում բացվեց Հովհաննես Բաղրամյանի հուշարձանը
2007 - Ռուսաստանի Նովոկուզնեցկի ածխահանքում տեղի ունեցած պայթյունից զոհվում է 38 մարդ


== Ծնունդներ ==
1819 - Վիկտորիա, Մեծ Բրիտանիայի թագուհի
1883 - Վիկտոր Հեսս Victor Hess, ավստրիացի ֆիզիկոս
1897 - Ջոն Կոկրոֆտ Sir John Cockcroft, անգլիացի ֆիզիկոս
1905 - Միխայիլ Շոլոխով Михаил Шолохов, ռուս արձակագիր
1923 - Հակոբ Հակոբյան, հայ նշանավոր նկարիչ (մ. 2013)
1925 - Ալգիմանտաս Ստոշկուս, լիտվացի նկարիչ
1936՝
Արամայիս Սահակյան, գրող, երգիծաբան և հրապարակախոս
Սեմի Մոլխո סמי מולכו, հրեա գրող և ռեժիսոր
1940 - Իոսիֆ Բրոդսկի Иосиф Бродский, հրեա ծագումով ռուս գրող
1941 - Բոբ Դիլան Bob Dilan, ամերիկացի երաժիշտ, երգիչ-երգահան
1947 - Ռուբեն Ահարոնյան (լատիշերեն՝ Rubens Agaronjans), ջութակահար
1964 - Վաչագան Աղասյան, Արցախյան պատերազմի մասնակից
1972՝
Մհեր Աբրահամյան, Արցախյան պատերազմի մասնակից
Ժիրայր Ազիզյան, Արցախյան պատերազմի մասնակից
1973 - Ռուսլանա Руслана Лижичко, ուկրաինացի երգչուհի, պարուհի և դերասանուհի
1979 - Թրեյսի Մակգրեյդի Tracy McGrady, ամերիկացի բասկետբոլիստ
1984 - Դմիտրի Կրուգլով Dmitri Kruglov, էստոնացի ֆուտբոլիստ


== Մահեր ==
641 - Հերակլիոս-Կոստանդին Գ, Բյուզանդիայի կայսր
1377 - Օլգերդ Algirdas, Լիտվայի մեծ իշխան
1543 - Նիկոլայ Կոպեռնիկոս, հանճարեղ լեհ աստղագետ և մաթեմատիկոս
1834 - Հարություն Ալամդարյան
1889 - Վարդան Գոլոշյան, ազգային-ազատագրական շարժման գործիչ
1948 - Ժակ Ֆեյդեր Jacques Feyder, ֆրանսիացի ռեժիսոր
1972 - Պարույր Հովհաննիսյան, անասնաբույժ
2000 - Օլեգ Եֆրեմով, ռուս խորհրդային դերասան և ռեժիսոր


=== Արցախի պատերազմում զոհվածներ ===
1993 - Ստեփանակերտում Սամվել Աղայան (* 1960 թ.)
1994 - Մարտակերտում Կամո Ալավերդյան


== Տոներ ==
Ռուսաստան՝ Սլավոնական գրերի և մշակույթի օր
Էրիթրեա՝ Անկախության օր
 Կանադա - Վիկտորիա թագուհու ծննդյան օր
Ալան Սիմոնսեն

Ալան Ռոդենկամ Սիմոնսեն (դան․՝ Allan Rodenkam Simonsen, դեկտեմբերի 15, 1952(1952-12-15)[…], Vejle, Դանիա), դանիացի ֆուտբոլիստ, հարձակվող։ «Ոսկե գնդակ» 1977 թվականի և «Բրոնզե գնդակ» 1983 թվականի դափնեկիր։ Սիմոնսենը շատ յուրահատուկ և անկրկնելի ձեռքբերում ունի՝ նա Եվրոգավաթային մրցաշարերի բոլոր եզրափակիչներում դարձել է գոլի հեղինակ։ Առաջին և դեռ միակ Դանիացի ֆուտբոլիստը, որը ստացել է Եվրոպայի լավագույն ֆուտբոլիստ տիտղոսը՝ Ոսկե գնդակը։ Առաջին ֆուտբոլիստը, որը ընդունվել է դանիական սպորտի փառքի սրահում (1995)։ Ինչպես նաև համարվում է դանիական ֆուտբոլի փառքի սրահի անդամ (2008)։


== Ձեռքբերումներ ==


=== Ակումբային ===
Դանիայի չեմպիոն (3)։ 1971, 1972, 1984
Դանիայի գավաթի տիտղոսակիր։
Գերմանիայի չեմպիոն (3)։ 1975, 1976, 1977
Գերմանիայի սուպերգավաթի տիտղոսակիր։ 1976
Իսպանիայի գավաթի տիտղոսակիր։ 1981
ՈՒԵՖԱ Եվրոպայի Լիգայի տիտղոսակիր (2)։ 1974-75, 1978-79
Գավաթների գավաթի տիտղոսակիր։ 1981-82
ՈՒԵՖԱ Չեմպիոնների Լիգայի ֆինալիստ։ 1976-77


== Անձնական ձեռքբերումներ ==
Եվրոպայի լավագույն ֆուտբոլիստ։ 1977
ՈՒԵՖԱ Չեմպիոնների լիգա 1977-78 լավագույն ռմբարկու։ 5 գոլ
ՈՒԵՖԱ Եվրոպայի Լիգա 1978-79 լավագույն ռմբարկու։ 9 գոլ


== Ծանոթագրություններ ==


== Արտաքին հղումներ ==
Ալան Սիմոնսեն. «Յուրահատուկ նշանակմամբ Տանկ» Archived 2008-12-10 at the Wayback Machine.
Պրոֆիլը footballplayers.ru կայքում Archived 2022-01-22 at the Wayback Machine.
Զանգականվագ

Զանգականվագ (գերմաներեն՝ Glockenspiel, ֆրանսերեն՝ Carillon) կամ գլոքենշփիլ, հարվածային երաժշտական գործիք, որը կազմված է խրոմատիկ կերպով դասավորված մետաղյա թիթեղներից (ինչպես դաշնամուրը) և նվագվում է փայտյա կամ կաուչուկե փայտիկներով։ Այսպիսով, զանգանվագը նմանվում է քսիլոֆոնին, սակայն քսիլոֆոնը կազմված է փայտյա թիթեղներից։ Այսուամենայնիվ, զանգականվագը ավելի փոքր է և ունի ավելի բարձր ձայնաստիճան։


== Ծանոթագրություններ ==
Ֆրանսուա Քլեր

Ֆրանսուա Քլեր (ֆր.՝ François Clerc; ապրիլի 18, 1983(1983-04-18), Բուրկ ան Բրես), ֆրանսիացի նախկին ֆուտբոլիստ։ Խաղային դիրքը՝ պաշտպան։ Խաղացել է Ֆրանսիայի ֆուտբոլի ազգային հավաքականի կազմում։


== Կարիերա ==
Պրոֆեսիոնալ կարիերան սկսել է 2002 թվականին՝ Օլիմպիկ Լիոն ֆուտբոլային ակումբի կազմում։ 2004 թվականին տեղափոխվել է Թուլուզ ֆուտբոլային ակումբ։ 2005 թվականին վերադարձել է Լիոնի Օլիմպիկ։ Այնտեղ խաղացել է 5 տարի։
2010 թվականին տեղափոխվել է Նիս ֆուտբոլային ակումբ։
2006 թվականին խաղացել է Ֆրանսիայի ֆուտբոլի ազգային հավաքականում։ 2008 թվականի մասնակցել է Եվրոպայի առաջնությանը։
Մասնակցել է ՈՒԵՖԱ-ի Չեմպիոնների լիգայի 20 խաղի, բայց նաև նրան արգելել են մասնակցել չորս խաղի։ 2006 թվականին Օլիմպիկ ֆուտբոլային ակումբի հետ անօրինական տրանսֆերային պայմանագիր կնքելու պատճառով Ֆրանսիայի պրոֆեսիոնալ ֆուտբոլային լիգայի կողմից տուգանվել է 150․000 եվրոյով։
2012 թվականի հուլիսի 9-ին Քլերը 3 տարվա պայմանագիր է կնքել Սենտ Էտիեն ֆուտբոլային ակումբի հետ։ Թիմի կազմում իր միակ գոլը խփել է 2013 թվականի մարտի 17-ին՝ Պարի Սեն-Ժերմենի դեմ խաղի ժամանակ, և հաշիվը դարձրել 2-2։
Ֆրանսիայի ֆուտբոլի երկրորդ դիվիզիոնին մասնակցելուց հետո, 35 տարեկանում հայտարարել է ֆուտբոլից հեռանալու իր որոշման մասին։


== Հաջողություն ==
Ֆրանսիայի չեմպիոն (3)։ 2005/06, 2006/07, 2007/08
Արժանացել է ֆուտբոլի Ֆրանսիայի լիգայի գավաթին (1)։


== Ծանոթագրություններ ==


== Արտաքին հղումներ ==
Профиль игрока на официальном сайте лионского «Олимпика» (ֆր.)
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Վիճակագրությունը National Football Teams կայքում(անգլ.)
Գնդեվազ (լեռնագագաթ)

Անվան այլ կիրառումների համար տե՛ս՝ Գնդեվազ (այլ կիրառումներ)Գնդեվազ, լեռնագագաթ Հայաստանի Վայոց ձորի մարզում, Ամուլսարի լեռների հյուսիսային մասում, Գնդեվազ գյուղիզ 6 կմարևելք։ Բարձրությունը 2669 մ։


== Ծանոթագրություններ ==
Րաֆֆի Ուրկանճյան

Րաֆֆի Ուրկանճյան (1937, Բեյրութ, Լիբանան), երգեհոնահար, կոմպոզիտոր։


== Կենսագրություն ==
Վեց տարեկանից դաշնամուրի դասեր է առել Բեյրութում։ 1950 թվականից ապրում է Փարիզում, ավարտել է տեղի կոնսերվատորիայի երգեհոնի (1961 թվական, ղեկավար՝ Ժան Ժակ Գրյունենվալդ), կոմպոզիցիայի (ղեկավար՝ Է. Պարես, ապա՝ Օ. Մեսսիան) բաժինները։ Հանդես է եկել համերգներով, երգացանկում ներկայացնելով՝ Յոհան Սեբաստիան Բախի, Գեորգ Ֆրիդրիխ Հենդելի, Վոլֆգանգ Ամադեուս Մոցարտի, Ֆերենց Լիստի, Ժան Ժակ Գրյունենվալդի, Օ. Մեսսիանի գործերից։
Ուրկանճյաը իմպրովիզացիայի խոշոր վարպետներից է Եվրոպայում։ Գրել է երգեր («Լույսի անիվը», «Ժադի կշեռքը»), 3 պիես՝ շեփորի և հարվածային գործիքների (1971), «Մեծ ճանապարհ»՝ թավջութակի (1973), «Մահվան երգը» (ըստ Ֆ. Գառնիեի պոեմի, 1975 թվական)՝ ֆլեյտայի, ալտի և տամ-տամի, «Վարիացիաներ»՝ մեծ երգեհոնի համար, «Ձոն Յ. Ս. Բախին», «Արարիչը» և այլ երկեր։ 
Հայկական թեմաների առավել անմիջական կիրառումը նկատելի է «Եռամաս պատարագ» և «Ջարդ» (Մեծ եղեռնի 50-ամյակին) 
երգեհոնային ստեղծագործություններում, որոնք ոճային առումով էքսպրեսիոնիստական են՝ ժամանակակից երաժշտության միտումների խտացմամբ։ «Ջարդն» ընդգրկվել է խմբավար, կինոռեժիսոր Արշամ Ճիգմեճյանի հեռուստատեսային ակնարկում և բազմիցս ցուցադրվել է ֆրանսիական հեռուստատեսությամբ։
Յ. Ս. Բախի անվան (1964 թվական, Փարիզ), Մագադինոյի միջազգային (1964–1965, 1969 թվականներին), Լոնդոնի Վեստմինստերյան տաճարի (1966), Բորդոյի (1966), Օքսֆորդի (1967), Լոզանի (1967), Լիսաբոնի «Գյուլբենկյան» և այլ փառատոների դափնեկիր է։
Փարիզի կոնսերվատորիայի կոնտրապունկտի, երաժշտական ձևակառուցման վերլուծության, երաժշտական փիլիսոփայության և երգեհոնային իմպրովիզացիայի, «Լաք մաժոր» (Շվեյցարիա) միջազգային մրցույթի, «Երգեհոնի բարեկամների միության» (Փարիզ) 1-ին մրցանակներ։
(18611) Բիուդելար

(18611) Բիուդելար , աստերոիդ աստերոիդների հիմնական գոտում։ Այս աստերոիդը հայտնաբերվել է 1998 թվականի փետրվարի 6-ին, Էրիկ Էլստի կողմից։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(18611) Բիուդելար աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հիպերիոն

Անվան այլ կիրառումների համար տե՛ս՝ Հիպերիոն (այլ կիրառումներ)Հիպերիոն (հին հունարեն՝ Ὑπερίων՝ շատ բարձրահասակ), տիտան։ Հին հունական դիցաբանության մեջ Ուրանոսի և Գեայի որդին, Թեյայի ամուսինը, Հելիոսի, Սելենեի և Էոսի հայրը։ Հիպերիոն անունը դարձել է նաև նրա որդու՝ Հելիոսի մականուններից մեկը։
Հիպերիոնը փայլող աստված էր, բառացի թարգմանած՝ վեր, այսինքն երկնքով ընթացող, դրա համար նույնացվում է Հելիոսի հետ, էլենիստական դիցաբանության մեջ Հելիոսի որդիներն անվանվում են հիպերիոնիդներ։
Էվգեմերիստական մեկնաբանությամբ՝ Հիպերիոնը մարդ է, որն առաջինն է հասել երկնային լուսատուներին, որի համար էլ նրան անվանում են լուսատուների հայր։
Ըստ Հեսիոդոսի, Հիպերիոնը տիտան է, արևի աստված, Ավրորայի, Արևի և Լուսնի հայրը։ Ոդիսականում (XII) Հիպերիոնը նույնասցվում է Հելիոսի հետ։ Հելիոս Հիպերիոնը իր սուրբ կովերին պահում է Տրինակրիա կղզու վրա։


== Ծանոթագրություններ ==
Համաեվրոպական հեռախոսամարաթոն (ՀՀՀ)

Համաեվրոպական հեռախոսամարաթոն «Հայաստան» համահայկական հիմնադրամի երկրորդ խոշոր դրամահավաք միջոցառումն է Լոս Անջելեսից հեռարձակվող հեռուստամարաթոնից հետո։ Այն անցկացվում է Ֆրանսիայի տեղական մարմնի գլխավորությամբ՝ սկսած 2000 թվականից։ Չորս օր անընդմեջ հայ և այլազգի կամավորներ զանգահարում են մասնակից երկրներում բնակվող հայ ընտանիքներին և կոչ անում մասնակցել Հայաստանի և Արցախի վերածննդին ուղղված դրամահավաքին։


== Համաեվրոպական հեռախոսամարաթոնի պատմությունը ==
2000 թ.-ին, երբ Ֆրանսիայի տեղական մարմինն առաջին անգամ անցկացրեց հեռախոսամարաթոն, մասնակից կամավորների թիվն ընդամենը 70 էր, և զանգեր կատարվեցին միայն Փարիզում գործող հեռախոսակայանից։ Արդյունքում, հավաքագրվեց 216.500 եվրոյին համարժեք ֆրանկ։


== Արտաքին հղումներ ==
Ամենամյա հեռսխոսամարաթոն /2004-2013/ http://www.himnadram.org/index.php?lang=2&id=22693
Գերմանիայի տեղական մարմին (http://www.himnadram.de)
ԱՄՆ արևելյան ափի տեղական մարմին /Նյու Յորք/ http://www.armeniafundusa.org Archived 2021-06-10 at the Wayback Machine.
ԱՄՆ արևմտյան ափի տեղական մարմին /Լոս Անջելես/ http://www.armeniafund.org
Փաստագրական ֆիլմ-համաեվրոպական ֆոնեթոնի մասին https://www.youtube.com/watch?v=2hE-gm7gpsE
Իվանգորոդ (գյուղ, Դաոլեկանովսկի շրջան)

Իվանգորոդ (ռուս.՝ Ивангород, բաշկիրերեն՝ Ивангород), գյուղ Ռուսաստանի, Բաշկորտոստան հանրապետության Դաոլեկանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 381 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միլկո Ջուրովսկի

Միլկո Ջուրովսկի (մակեդոներեն՝ Милко Ѓуровски, փետրվարի 26, 1963(1963-02-26), Տետովո, Tetovo Municipality, Հյուսիսային Մակեդոնիա), հարավսլավական և մակեդոնացի ֆուտբոլիստ, հարձակվող։ 1984 թվականի Օլիմպիական խաղերի բրոնզե մեդալակիր։ Ֆուտբոլային կարիերայի ավարտից հետո՝ ֆուտբոլային մարզիչ։


== Ակումբային կարիերա ==
Մեծահասակների ֆուտբոլում նորամուտը նշել է 1980 թվականին «Ցրվենա Զվեզդա» ակումբի կազմում ելույթներով, որտեղ անցկացրել է վեց մրցաշրջան՝ մասնակցելով առաջնության 115 խաղի։ Ցրվենա Զվեզդայի կազմում եղել է թիմի գլխավոր ռմբարկուներից մեկը՝ միջին արդյունավետություն ունենալով առաջնության խաղում 0,47 գոլի մակարդակում։
Այս թիմում իր խաղով գրավել է Պարտիզան ակումբի մարզչական շտաբի ներկայացուցիչների ուշադրությունը, որի կազմին միացել է 1986 թվականին։ Հաջորդ չորս մրցաշրջանները խաղացել է Բելգրադի ակումբում։ Նոր ակումբում լավագույն գոլերի թվում էր՝ աչքի ընկնելով Հարավսլավիայի առաջնության յուրաքանչյուր երկրորդ խաղում խփած գոլով։
Հետագայում 1990-1996 թվականներին խաղացել է «Մարիբոր», «Գրոնինգեն», «Կամբուր», «Մարիբոր», «Նիմ Օլիմպիկ» և «Ժելեզնիչար» ակումբների կազմում։
Պրոֆեսիոնալ խաղային կարիերան ավարտել է 42 տարեկանում՝ սլովենական Բեժիգրադ ակումբում, որի կազմում հանդես է եկել 2005-2006 թվականների ընթացքում.


== Ելույթներ հավաքականներում ==
1984 թվականին նորամուտը նշել է Հարավսլավիայի ազգային հավաքականի կազմի պաշտոնական խաղերում։ Կարիերայի ընթացքում ազգային թիմում, որը տևել է 2 տարի, երկրի գլխավոր թիմի մարզավիճակում անցկացրել է 6 հանդիպում՝ խփելով 2 գոլ։ 1994 թվականին 3 խաղ է խաղացել Մակեդոնիայի հավաքականի կազմում։


== Մարզչի կարիերա ==
Մարզչական կարիերան սկսել է 2006 թվականին՝ կարիերան ավարտելուց անմիջապես հետո՝ գլխավորելով «Նաֆտի» մարզչական շտաբը։ Մինչ այդ փորձել է իրեն որպես «Ժելեզնիչար» (Մարիբոր) և «Դրավա» ակումբներում խաղացող մարզիչ։
Հետագայում գլխավորել է բալկանյան թիմերը՝ «Մարիբոր», «Վարդար», «Բելասիցյա» (Ստրումիցյա), «Դրավա», «Զավրչ» և սլովակ «Վիոն»։
2016 թվականից Սարաևոյի Սլավիայի գլխավոր մարզիչն է։


== Ծանոթագրություններ ==


== Արտաքին հղումներ ==
Мелко Джуровський на сайте National-Football-Teams.com (անգլ.)
Վիճակագրություն FIFA-ի կայքում(անգլ.)
Биография и статистика на сайте сборной Сербии по футболу
Ռումինիայի անկախության պատերազմ

Ռումինիայի անկախության պատերազմ (ռումիներեն՝ Războiul de Independență al României), 1877-1878 թվականների ռուս-թուրքական պատերազմի ընթացքում ռուսական կողմին զինակցություն ցուցաբերող Մոլդովայի և Վալախիայի միացյալ իշխանության ռումինական ապստամբ ուժերի պայքարն ընդդեմ Օսմանյան կայսրության։ 1877 թվականին Ռումինիայի և Ռուսաստանի միջև կնքվում է Բուխարեստի պայմանագիրը, որով կայսերական բանակին թույլատրվում էր հատել իշխանության տարածքը՝ հարգելով Վալախիայի և Մոլդովայի ռումինական միացյալ իշխանության տարածքային ամբողջականությունը։
Այս քայլով Ռումինիան ակնհայտորեն ընդգծում էր իր հակաթուրքական կեցվածքը և անուղղակիորեն պատերազմ հայտարարում Օսմանյան կայսրությանը։ Գիտակցելով այդ ամենը, տեղի իշխանությունները նույն տարում երկրում անցկացնում են զորահավաք, որի արդյունքում հավաքագրված 120 հազար զինվորները կանգնեցվում են Դանուբի հարավային հատվածում՝ օսմանյան հնարավոր հարձակումը կանխելու համար։
1877 թվականի ապրիլի 24-ին Ռուսական կայսրությունը պաշտոնապես պատերազմ է հայտարարում Թուրքիային՝ իր զորքերը նորակառույց Էյֆելյան կամուրջի միջոցով մտցնելով Ռումինիա։ Նախքան ռուսների կողմից ռազմական գործողությունների սկսման իրազեկումը՝ թուրքերը ռումինական ճակատային գծում արդեին իսկ սանձազերծել էին պատերազմական գործողությունները՝ հրետակոծելով Դանուբի ռումինական քաղաքները։ Գործնականում օսմանցիները հիմնականում ընտրում էին պասիվ պաշտպանողական մարտավարություն` ստրատեգիական առավելությունը թողնելով ռուսներին, որոնք որոշ սկզբնական սխալներից հետո այնուամենայնիվ կարողանում են գտնել հաղթական մարտավարությունը։
Նախքան պատերազմի սկսվելը՝ թուրքերը ռազմակալել էին Վալախիայի և Մոլդովայի միացյալ իշխանությունը՝ վերջինիս ներառելով իրենց ազդեցության ոլորտում։ 1877 թվականի մայիսի 10-ին, հաշվի առնելով ռազմական հաջողությունները, Ռումինիան հռչակում է իր անկախությունը Օսմանյան Թուրքիայից։ Ռումինական բանակը մարտերի ընթացքում ևս քանիցս օժանդակում է ռուսական կայազորներին, որին էլ հետևում է անկախության պատերազմի հաղթական ավարտը։ Առճակատումների արդյունքներն ամփոփելու համար 1878 թվականին Սան Ստեֆանոյում կնքվում է պայմանագիր, որը սակայն շուտով վերանայվում է Բեռլինի վեհաժողովում։ Պատերազմի արդյունքում Ռումինիան ձեռք է բերում Դոբրուդջանի երկրամասը՝ Կոնստանցա նավահանգստով, սակայն և հարավային Բեսարաբիան զիջում է Ռուսաստանին։


== Տես նաև ==
Ռուս-թուրքական պատերազմ (1877-1878)


== Ծանոթագրություններ ==
Մահվան համբույր

Մահվան համբույր (իսպ.՝ El beso de la muerte, կատ.՝ El petó de la mort), մարմարե արձան, գտնվում է Բարսելոնայի Պոբլենոոուի պանթեոնում։


== Պատմություն ==
Ենթադրվում է, որ քանդակը ստեղծել է Խաում Բարբան, չնայած կա վարկած, որ քանդակի ստեղծման գաղափարը պատկանում է Խոան Ֆոնտբերնատին։ Քանդակը պատկերում է մահվան տեսքով թևավոր կմախքի, որը համբուրում է երիտասարդի այտը։
Գերեզմանի տապանագրին գրված է մեծ բանաստեղծ և քահանա Ժասինգ Վերդագերի տողերը, որին առեղծվածային բանաստեղծությունների պատճառով մեղադրել են հերետիկոսության մեջ և զրկել ծնողական իրավունքից։ Տապանագրի բնագիր տեքստն ու թարգմանությունը․

Քանդակը ոգեշնչության աղբյուր է հանդիսացել Ինգմար Բերգմանի «Յոթերորդ կնիքը» ֆիլմի համար։


== Նկարագրություն ==
Փոխարենը նկարագրելու մահը իբրև թևավոր հրեշտակի, քանդակագործը ընտրել է կմախքը։ Համբույրի գայթակղությանը դժվար է ընդդիմանալ - քանդակագործը ցույց է տալիս երիտասարդությանը, որ մահին ընդունում են իբրև հովանավորի։ Քանդակը և՛ ռոմանտիկ է թվում, և՛ սահմռկեցուցիչ։ Այդ են փաստում զանազան տպավորությունները, որ ունենում են մարդիկ դա դիտելիս։ Այն միանգամից գրավում է և վանում, իսկ շոշափելու ցանկությունը միանում է խուսանավելու ցանկությանը։


== Պատկերասրահ ==

		
		
		
		
		
		
		


== Ծանոթագրություններ ==
Տվերսկայա (ստանիցա)

Տվերսկայա (ռուս.՝ Тверская), ստանիցա Ռուսաստանի Դաշնության Կրասնոդարի երկրամասի Ապշերոնսկի շրջանի կազմում։
Բնակչությունը 2010 թվականին գրանցված տվյալներով կազմում էր 3208 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարտաֆիլմ

Մարտաֆիլմ կամ էքշն ֆիլմ, կինեմատոգրաֆի ժանր, որտեղ առավել ուշադրություն է դարձվում բռնությանը, կրակոցներին, ձեռնամարտերին, հետապնդմանը։ Մարտաֆիլմերից մեծամասնությունն ունի հետևյալ հանրահայտ թեզիսը. «Բարիքը պետք է ձեռք բերել բռունցքներով»։ Նման ժանրի ֆիլմերն բարդ սյուժե չունեն։ Գլխավոր հերոսը հենց սկզբից բախվում է բացահայտ չարիքի հետ՝ ահաբեկչություն, թալան, առևանգում, սպանություն, կոռուպցիա, անարդարություն (գլխավոր հերոսի տեսանկյունից)։ Իրավիճակից ելք չգտնելով գլխավոր հերոսը որորշում է մարտնչել։ Արդյունքում վերացման են արժանանում ֆիլմի մի քանի կամ մի քանի տասնյակ բացասական հերոսներ։ Շատ դեպքերում մարտաֆիլմներն ունենում են «ուրախ վերջաբան»։ Մարտաֆիլմերի մեծամասնությունը խորհուրդ չի տրվում դիտել 16 տարեկանից փոքր անձանց։
Որոշ մարտաֆիլմներ դասակարգվում են նաև որպես «էքշն» (անգլ.՝ action movie, բառացի գործողության ֆիլմ) ֆիլմեր։ Էքշն ֆիլմերը որպես կանոն ունենում են շատ մեծ բյուջե և լի են կասկադյորական հնարքներով և հատուկ էֆեկտներով։


== Մարտաֆիլմերի հայտնի դերասաններ ==
Սիլվեստր Ստալոնե
Առնոլդ Շվարցենեգեր
Ժան-Կլոդ Վան Դամ
Դոլֆ Լունդգրեն
Բրյուս Ուիլիս
Սթիվեն Սիգալ
Ուեսլի Սնայփս
Բրյուս Լի
Ջեքի Չան
Ջեթ Լի
Դոնի Յեն
Բոլո Յանգ
Դենիել Կրեյգ
Վին Դիզել
Ջեյսոն Սթեթհեմ
Ջերարդ Բաթլեր
Մել Գիբսոն
Չակ Նորիս
Մարկ Դակասկոս
Կուրտ Ռասել
Միքի Ռուրկ


== Որոշ մարտաֆիլմեր ==
Առանց դեմքի
Օդային բանտ
Ռեմբո. Առաջին արյուն
Ռեմբո. Առաջին արյուն 2
Ռեմբո 3
Ռեմբո 4
Հիշիր ամենը
Հանկարծակի մահ
Պաշարման մեջ
Կոբրա
Կոմանդո
Պինդ ընկույզ
Արյունալի սպորտ
Լեոն
Առավելագույն ռիսկ
Փախչելու տեղ չկա
Պարգև մահվան համար
Մռայլ ասպետը. Լեգենդի վերածնունդը
Ոստիկանական պատմություն
Թեքեն
Մահվան վերածնունդը
Ռեպլիկանտ
Կրկնակի հարված
Ինֆերնո
Քիքբռնցքամարտիկը
Վարձու մարդասպան
Անզսպելիները
Անզսպելիները 2
Փոխադրողը
Ինքնակամություն
Ժայռը
Ժայռեր մագլցողը
Կոտրված նետը
Մահացու զենք
Մահացու պայքար
Մահացու պայքար 2. Բնաջնջում
Հատուկ առաջադրանք
Փողոցային կռվողը
Պայքար
Տերմինատոր
Տերմինատոր 2. Դատաստանի օր
Տերմինատոր 3. Մեքենաների ապստամբությունը
Դժվար թիրախ
Ունիվերսալ զինվորը
Ռասուլ Փարվիզի

Ռասուլ Փարվիզի (պարսկերեն՝ رسول پرویزی, 1919, Tangestan - հոկտեմբեր 1977), պարսիկ արձակագիր։
Ծնվել է 1919 թվականին, Իրանի հարավային Նավահանգիստներից մեկում՝ Բուշեհրում։ Դպրոցական շրջանն անց է կացրել Շիրազում։ Այնուհետն միլիոնավոր իրանցիների նման հաստատվել է Թեհրանում և աշխատել որպես պետական պաշտոնյա։
Նրա առաջին պատմվածքները տպագրվել են «Սոխան» պարբերականում, ապա 1957 թվականին մեկտեղվել «Կարկատված տաբատներ» ժողովածուում։ Փարվիզիի արձակը հիմնականում կրում է ինքնակենսագրական բնույթ։ Նրա լեզուն դյուրըմբռնելի է, և ստեղծագործություններին հատուկ է երգիծական շունչը։ Նրա գրքերն են «Հարբած գնչուն» և «Կտակը»։ Նրա «Շիրմոհամադ» պատմվածքն իր իրավունքների պաշտպանության համար ոտքի ելած ժողովրդի պայքարի մասին է և հիշեցնում է Սադեղ Չուբաքի «Թանգսիրը»։ Մահացել է 1977 թվականին, Թեհրանում։


== Ռասուլ Փարվիզին հայերեն ==
Ես աշխարհ եկա։ Մետաքսի ճամփան (Իրանի ժամանակակից պատմվածքը), Ե., Ապոլոն, 1996, էջ 90-92։


== Ծանոթագրություններ ==
Jet Airways

Jet Airways, Հնդկաստանի խոշորագույն ավիաընկերություններից է, որի գլխավոր գրասենյակը գտնվում է Մումբայում։ Այս ավիաընկերությունը Հնդկաստանում երկրորդն է Air India֊ից հետո։ Ավիաընկերությունը օրական իրականացնում է 400 չվերթ գրեթե ամբողջ աշխարհով մեկ։ Ավիաընկերությունը իր բոլոր չվերթները իրականացնում է Մումբայի միջազգային օդանավակայանից։ 2008 թվականի հոկտեմբերի 18֊ին ավիաընկերությունը միացավ Kingfisher Airlines֊ի հետ և սկսեց համատեղ չվերթներ իրականացնել։


== Պատմություն ==
Ավիաընկերությունը հիմնադրվել է 1992 թվականի ապրիլի 1֊ին։ Ավիաընկերությունը իր առաջին չվերթը իրականացրել է 1993 թվականի մայիսի 5֊ին, Boeing 737—300 օդանավով։ 2004 թվականի մարտին ավիաընկերությունը իրականացրել է իր առաջին միջազգային չվերթը դեպի Շրի Լանկա։
Ավիաընկերությունը 1995 թվականին սնանկ է համարվել, և դադարեցրել է իր բոլոր չվերթները։ Այնուհետև Հնդկաստանի կառավարությունը սկսել է հոգալ ընկերության բոլոր ծախսերը, և ավիաընկերությունը կրկին վերահսկել իր բոլոր չվերթները։ Ավիաընկերությունը թռիչքներ է իրականացնում հետևյալ երկրներում՝ Սինգապուր, Գերմանիա, Իտալիա, Ֆրանսիա, Հոնկոնգ, Մոսկվա, Սանկտ Պետերբուրգ, Լոնդոն, Նյու Յորք, Դուբայ և Սան Ֆրանցիսկո։


== Ավիաընկերության համաձայնագրերը ==
Ավիաընկերությունը պայմանագիր է կնքել հետևյալ ավիաընկերությունների հետ՝

Air Canada
All Nippon Airways
American Airlines
Brussels Airlines
Emirates Airline
Etihad Airways
Kingfisher Airlines
Qantas Airways
United Airlines (2008 թվականի նոյեմբերից)


== Չվերթը ==
2008 թվականի հունիսին ավիաընկերության չվերթը բաղկացած էր հետևյալ ինքնաթիռներից՝։


=== Նախկինում շահագործված ===


== Ծանոթագրություններ ==


== Արտաքին հղումներ ==
Պաշտոնական կայք
Պատմությունը Jet Airways Archived 2016-11-05 at the Wayback Machine.
[https://web.archive.org/web/20081025132309/http://news.bbc.co.uk/1/hi/world/south_asia/6547941.stm Archived 2008-10-25 at the Wayback Machine. Jet Airways BBC]
Песенка о медведях

«Песенка о медведях» (թարգմ.՝ «Երգ արջերի մասին»), կոմպոզիտոր Ալեքսանդր Զացեպինի երգը բանաստեղծ Լեոնիդ Դերբենյովի տեքստի հիման վրա 1967 թվականի «Կովկասի գերուհին» խորհրդային  ֆիլմից։ Գլխավոր դերի կատարողի փոխարեն կադրից դուրս երգը կատարել է Աիդա Վեդիշչևան։


== Պատմություն ==
Երբ պատրաստվում էին ֆիլմի նկարահանումներին, Լեոնիդ Դերբենյովը և ֆիլմի ռեժիսոր Լեոնիդ Գայդայը որոշել են, որ ֆիլմում հնչելու է երկու երգ։ Դրանցից մեկը պետք է երգեր Նիկուլինը, իսկ Նինայի երգի կատարողի հարցը մնացել է անորոշ։ Այդ ժամանակ որոշվել է մրցույթ կազմակերպել։ Մրցույթին մասնակցելու են հրավիրվել այն ժամանակ հայտնի մի քանի երգչուհիներ, նրանց զանգել են անմիջապես ռադիոկայանից՝ «С добрым утром!» հաղորդումից։ Աիդա Վեդիշչևան համաձայնել է և կես ժամվա ընթացքում ձայնագրել մի քանի, ինչպես իրեն թվում էր, պարզ երգ՝ փորձի համար։ Նրա ձայնը ամենից շատ է հավանության արժանացել։ 1966 թվականի հուլիսի վերջին «Մոսֆիլմում» տեղի է ունեցել երգի ձայնագրությունն ապագա ֆիլմի համար։
Ըստ Վեդիշևայի՝ «Մելոդիա» ընկերությունում թողարկված այս երգի ձայնասկավառակի միայն առաջին տպաքանակը կազմել է յոթ ու կես միլիոն օրինակ։
2023 թվականին Ալեքսանդր Զացեպինը պատմել է, որ իր համար հեղինակային հատկացումները շատ բարձր են եղել.


== Ծանոթագրություններ ==


== Գրականություն ==
Зацепин А. С. Песни. Для голоса в сопровождении фортепиано (баяна, гитары) и для баяна с надписанным текстом. — М.: Музыка, 1976. — 160 с.


== Արտաքին հղումներ ==
"Песенка о медведях / Если б я мальчишкою была"(անգլ.) Discogs կայքում
Լալխորի

Լալխորի (վրաց.՝ ლალხორი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում։


== Դիրք ==
Գյուղը գտնվում է ծովի մակարդակից 1760 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 24 մարդ։


== Ծանոթագրություններ ==
Օռավա (այլ կիրառումներ)

Օռավա, կարող է վերաբերել՝

Օռավա - գյուղ Էստոնիայի Պիլվամաա նահանգի Օռավա շրջանում
Օռավա - շրջան Էստոնիայի Պիլվամաա նահանգում
Մարկովցի (գյուղ, Կրասիլովի շրջան)

Անվան այլ կիրառումների համար տե՛ս՝ ՄարկովցիՄարկովցի (ուկրաիներեն՝ Марківці), գյուղ Ուկրաինայի Խմելնիցկիի մարզի Կրասիլովի շրջանում։
2001 թվականի տվյալներով Մարկովցի գյուղում բնակվում էր 315 մարդ։ Բնակավայրը զբաղեցնում է 1527 կմ² տարածք։ Բնակչության խտությունը կազմում էր 206,29 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սիուրու

Սիուրու (էստ․՝ Siuru), էստոնական գրական խմբակ մոդեռնիստական ուղղությամբ։ Խմբակը գտնվում էր ֆուտուրիզմի ու իմպրեսիոնիզմի խիստ ազդեցության տակ՝ միաժամանակ մերժելով ոչ գրական այնպիսի հասկացություններ, ինչպիսիք են ազգայնամոլությունն ու հայրենասիրությունը։
«Սիուրու» անվանումը գալիս է ուգրոֆիննական միֆոլոգիայից, որտեղ այդպես է անվանում Հազարան Բլբուլը։ Խմբակի խորհրդանիշը սպիտակ քրիզանթեմն էր։


== Պատմություն ==
«Սիուրուն» հիմնադրվել է 1917 թ. գրող Ավգուստ Գայլիտի կողմից։ Խմբակի անդամներից էին այնպիսի երիտասարդ գրողներ, ինչպիսիք են Պեեթ Արենը, Օտտո Կրուստենը, Ֆրիեդեբերգ Տուգլասը, Արթուր Ադսոնը, Մարիա Ունդերը, Ավգուստ Գայլիթը, Յոհաննես Սեմպերը, Հենրիկ Վիսնապուուն և այլք։ Խմբակի անդամնրը կարևորում էին մարդկային հոգու ազատությունը։ Խմբի կարգախոսներից են եղել՝ Carpe diem! և «Ստեղծելու ուրախությունը թող լինի մեր միակ շարժիչ ուժը» (վերջինն առաջարկել է Ֆրիդեբերտ Տուգլասը)։ 1919 թվականին խմբակը լքել են Հենրիկ Վիսնապուուն ու Ավգուստ Գայլիտը։ Այդ նույն ժամանակ խմբակի անդամ են դարձել բանաստեղծներ Յոհաննես Բարբարուսն ու Աուգուստ Ալլեն։

Սիուրուի անդամները մոտ էին ֆուտուրիզմին և իմպրեսիոնիզմին։ Նրանց պոեզիան հաճախ համարվում էր սկանդալային իրենց էրոտիկ բնույթի պատճառով։


== Ծանոթագրություններ ==
Ռենդի Էդելման

Ռենդի Էդելման (անգլ.՝ Randy Edelman, ծնվ․ 1947 թվականի հունիսի 10-ին, Փատերսոն, ԱՄՆ)՝ ամերիկյան կինոկոմպոզիտոր։


== Կենսագրություն ==
Մեծացել է Նյու Ջերսիում։ Սովորել է Ցինցինատիի կոնսերվատորիայում, իսկ հետո տեղափոխվել է Նյու-Յորք, որտեղ նվագում էր դաշնամուր Բրոդվեյի թատրոնի նվագախմբում։ 1970-ական թվականներին թողարկում է մի քանի սոլո ալբոմներ։ Նրա «Concrete and Clay» երգի քավեր-տարբերակը, որը լույս էր տեսել 1976 թվականին, հայտնվեց UK Singles Chart-ի 11 հորիզոականում։ Որպես կինոկոմպոզիտոր հայտնի դարձավ 1980-ական թվականներին։
1992 թվականին Թրեվոր Ջոնսոնի հետ միասին առաջադրվել էին Ոսկե գլոբուս և BAFTA մրցանակի համար։


== Ընտրված ֆիլմագրություն ==
1989 — Երկվորյակները/Twins
1989 — Բևերլի Հիլսի բազմությունը/Troop Beverly Hills
1989 — Ուրվականների որսորդները 2/Ghostbusters II
1990 — Արագ փոփոխություններ - Quick Change
1990 — Մանկապարտեզի ոստիկանություն/Kindergarten Cop
1991 — Կամակոր Ֆրեդ/Drop Dead Fred
1991 — Հրեշտակային աչքեր / Eyes of an Angel
1991 — Ճիչ / Shout
1992 — Իմ զարմիկ Վինին / My Cousin Vinny
1992 — Բեթհովոն / Beethoven
1992 — Վերջինը՝ մոհիկաններից / The Last of the Mohicans
1992 — Հարգելի ջենտլմեն / The Distinguished Gentleman
1993 — Վիշապ։։ Բրուս Լիի պատմությունը / Dragon: The Bruce Lee Story
1993 — Գետիսբուրգ / Gettysburg
1993 — Բեթհովեն 2 / Beethoven’s 2nd
1994 — Ժլատ Greedy
1994 — Անհայտ բնակավայրի հրեշտակները / Angels in the Outfield
1994 — Դիմակը / The Mask
1994 — Պոնտիակ լուսին / Pontiac Moon
1995 — Բիլի Մեդիսոն / Billy Madison
1995 — Քաղաքացի X / Citizen X
1995 — Վայրի արևմուտքի լեգենդները / Tall Tale
1995 — Մինչ դու քնած էիր / While You Were Sleeping
1995 — Հնդիկը պահարանի մեջ / The Indian in the Cupboard
1995 — Բիգ Գրին / The Big Green
1996 — Գցել շրջադիտակը / Down Periscope
1996 — Սատանաներ / Diabolique
1996 — Արկածների փնտրտուքներով / The Quest
1996 — Վիշապի սիրտը / Dragonheart
1996 — Ցերեկային լույս / Daylight
1997 — Անակոնդա / Anaconda
1997 — Ձկնորսության գնալիս / Gone Fishing' 
1997 — Ե՜վ աղքատություն Ե՜վ հարստության մեջ / For Richer or Poorer
1998 — Վեց օր, յոթ գիշեր / Six Days Seven Nights
1999 — Հեռուստացույցի Էդը / EDtv
2000 — Ինը բակ / The Whole Nine Yards
2000 — Գաներ / The Skulls
2000 — Շանհայի կեսօրը / Shanghai Noon
2001 — Ջոնս Օսմոսին / Osmosis Jones
2001 — Սև ասպետ / Black Knight
2002 — XXX / XXX
2003 — Ազգային ապահովություն / National Security
2003 — Շանհայի ասպետները / Shanghai Knights
2003 — Գեներալներն ու աստվածները / Gods and Generals
2004 — Շոուում միայն աղջիկներ / Connie and Carla
2004 — Վերապրել սուրբ ծնունդը / Surviving Christmas
2005 — Դիմակի որդին / Son of the Mask
2007 — Սուպերշուն / Underdog
2007 — Կատաղության գնդակները / Balls of Fury
2008 — 27 զգեստներ / 27 Dresses
2008 — Մումիա / The Mummy: Tomb of the Dragon Emperor
2010 — Ինչպես ամուսնանալ 3 օրվա ընթացքում / Leap Year
2014 — Երկրպագու / The Boy Next Door


== Արտաքին հղումներ ==
Պաշտոնական կայք
Рэнди Эдельман (անգլ.) Internet Movie Database կայքում
Randy Edelman Biography
Նորգեղ (Խուլփի գավառ)

Անվան այլ կիրառումների համար տե՛ս՝ Նորգեղ (այլ կիրառումներ)Նորգեղ, գյուղ Արևմտյան Հայաստանում, Բիթլիսի վիլայեթի Խուլփի գավառակում։


== Բնակչություն ==
XX դարի սկզբին ուներ 13 տուն հայ և 12 տուն թուրք բնակիչ։


== Պատմամշակութային կառույցներ ==
Նորգեղն ուներ 2 եկեղեցի` մեկն ավերակ, իսկ մյուսը` կիսավեր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Հարսանեկան երգեր

Հարսանեկան երգեր, ժողովրդական հնագույն ավանդական ծեսի՝ հարսանիքի առանձին դրվագներին հատկացված հատուկ երգերի ու պարերգերի շարք, որ տարբեր ժողովուրդների մոտ, նրանց պատմական կենցաղի ու սովորույթների համեմատ, ունի իր մեջ ընդգրկվող միավորների քանակի, նրանց բնույթի ու հերթականության տեսակետից որոշակի առանձնահատկություններ, միաժամանակ՝ ընդհանրություններ։ Տարբեր ժողովուրդների մոտ պահպանվել է տարբեր չափով։ Հայկական հարսանեկան երգերի շարքը, ըստ Կոմիտասի կազմված է շուրջ 100 միավորից. դրանք «...թերևս բեկորներն են հայ բնապաշտական շրջանեն մնացած՝ քրիստոնյա քողով պարուրված», քանի որ «Բոլոր երգերու մեջ գիրկընդխառն կերթա մարդկային ու բնության կյանքը։ Կերգվին ամուսնության ու բնության գարունը, որ լուսնեկի ցողով ու արևի շողով կծլի»։ Խիստ բազմազան են այդ երգերի բանաստեղծական թեմաները՝ վերաբերելով փեսային ու հարսին, նրանց ծնողներին, ընկերներին ու ընկերուհիներին, ծեսի մյուս «դերակատարներին», պարզապես հանդիսականներին, հատուկ արարողություններին (օր.՝ «հարսանեկան ծառի» օրհնելը) և այլն։ Հատկապես հետաքրքրական են ծաղկոց երգերը, որ «երգում են հարսնացուի մոտիկ ընկերուհիները, պսակի նախընթաց գիշերը մինչև լույս, նրան զուգելու, զարդարելու ժամանակ»։ Ընդարձակ է հարսանեկան երգերի հուզական տրամադրությունների դիապազոնը՝ ջերմեռանդ աղոթքից ու ծանրաբարո բարեմաղթությունից մինչև սրամիտ կատակը, խորունկ վշտից (հարսի՝ հորական տնից բաժանվելու կապակցությամբ) մինչև անկաշառ ուրախությունն ու խրախճանքը։ Բազմազան են նաև հարսանեկան երգերի կոմպոզիցիոն միջոցներն ու կատարողական հատկանիշները՝ ընդգրկելով ռեչիտատիվ ու եղանակավոր երգեցողության բոլոր տեսակներով կատարվող արական ու իգական մեներգեր, մեներգչի և խմբի, նաև երկու խմբի հարց ու պատասխանային զուգերգեր և այլն։ Խոր հնությամբ են բուրում «Վարդ, զքե չըմ սիրի» հարսին գովերգող ու մխիթարող և «Դուն հալալ մերիկ» նրա հրաժեշտի երգերը, լրջությամբ են առանձնանում փեսային ու նրա ծնողներին նվիրված «Մեր թագվորն էր խաչ» և «Գացեք բերեք թագվորամեր» երգերը, անկեղծ հումոր է պարունակում «էն դիզան, տեսեք էն որն ի» երգ-հանելուկը, որի միջոցով ծաղրում են գյուղի հասարակության անարժան անդամներին և գովերգում փեսային ու հարսին, նրանց մեծարելով որպես «թագավոր» և «թագուհի»։ Հարսանիքի երաժշտությունը ընդգրկում է նաև նրա առանձին դրվագներին հատկացված հատուկ պարերգեր և նվագարանային եղանակներ (սրանցից մեկը Շիրակի շրջանում «Կալոսի պռկեն» սրամիտ անվանումով տարածված զուռնայի հանդիսավոր եղանակն է)։ Հայկական հարսանեկան երգերը դեռևս լրիվ հավաքված-գրառնված չեն, դրանք ունեն բազմաթիվ տեղային տարբերակներ։ Կոմիտասը, հարսանեկան երգերից կազմելով երկու երգաշար (սյուիտ), մշակել է ակապելլա երգչախմբի համար։
Կարաթյուլբե

Կարաթյուլբե, գյուղ Արևմտյան Հայաստանում, Խարբերդի վիլայեթի Կարկառի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Աբովյան պուրակ (Երևան)

Խաչատուր Աբովյանի հրապարակ, հրապարակ Երևանի Կենտրոն վարչական շրջանում։


== Պատմություն ==
Աբովյան պուրակը ձևավորվել է 1950 թվականին, գտնվում է Աբովյան փողոցի հյուսիս-արևելքում՝ սկզբնամասում։ Փողոցը եզրափակող բոլորաձև հրապարակ է, որի կենտրոնում տեղադրված է Խաչատուր Աբովյանի հուշարձանը (1947 թ., քանդակագործ՝ Սուրեն Ստեփանյան, ճարտարապետ՝ Գևորգ Թամանյան)։ Բրոնզե արձանը կանգնած է գորշ, հղկված գրանիտե պատվանդանին։


== Պատկերասրահ ==

		
		


== Տես նաև ==
Խաչատուր Աբովյանի հուշարձան (Երևան, Աբովյան պուրակ)


== Ծանոթագրություններ ==
Շիրա Հաաս

Շիրա Հաաս (եբրայերեն՝ שירה האס‎, մայիսի 11, 1995(1995-05-11), Hod HaSharon, Իսրայել և Թել Ավիվ, Իսրայել), Իսրայելի թատրոնի և հեռուստատեսության դերասանուհի։


== Կենսագրություն ==
Շիրա Հաասը ծնվել է 1995 թվականի մայիսի 11-ին Թել Ավիվում՝ հրեաների ընտանիքում։ Նրա ծնողները երկուսն էլ սաբրիներ են, ունեն լեհական, հունգարական և չեխական ծագում։ Երկրորդ համաշխարհային պատերազմի ընթացքում Հոլոքոստից փրկված նրա պապը բանտարկվել է Օսվենցիմի համակենտրոնացման ճամբարում։
Մեկ տարեկանում Շիրան ծնողների հետ տեղափոխվել է Հոդ հա-Շարոն՝ տուն, որտեղ նա անցկացրել է իր վաղ տարիների մեծ մասը։ Երկու տարեկանում նրա մոտ երիկամի քաղցկեղ է ախտորոշվել, բայց մի շարք ծանր ընթացակարգերից հետո երկու տարի անց վերականգնվել է։
14 տարեկանում սկսել է խաղալ Կամերիի թատրոնի ներկայացումներում, ինչպիսիք են՝ «Գետտո» և «Ռիչարդ III»։
2010-2013 թվականներին սովորել է Թելմա Յելինի անվան Թատերական գեղարվեստական ուսումնարանում, այնուհետև որպես կամավոր աշխատել է Իսրայելի պաշտպանության բանակում։
Նա իր հեռուստատեսային դեբյուտը կատարել է 2013 թվականին՝ Ռուհամի Ուայսի «Շտիսել» դրամատիկական սերիալում։
2014 թվականին՝ ուսումնարանում սովորելու ժամանակ, քաստինգի գծով տնօրեն Էսթեր Կլինգը ֆեյսբուքի միջոցով կապ է հաստատել Հասի հետ։ Նա Շիրային հրավիրել է «Արքայադուստր» ֆիլմում գլխավոր դերի ունկնդրությանը։ Այս դերի շնորհիվ Շիրան արժանացել է մրցանակի Երուսաղեմի կինոփառատոնի «Լավագույն դերասանուհի» անվանակարգում և «Խաղաղություն և սեր» կինոփառատոնում, ինչպես նաև «Օֆիր» մրցանակաբաշխության լավագույն դերասանուհի անվանակարգում։
2016 թվականին նա նկարահանվել է իսրայելացի երգիչ Սիվան Թալմորի «I'll be» երաժշտական տեսահոլովակում։
2018 թվականին «Օֆիր» մրցանակաբաշխության ժամանակ Շիրա Հաասն առաջադրվել է «Լավագույն կանացի դեր» անվանակարգում «Կոտրված հայելիներ» (2018) և «Երկրորդ պլանի» լավագույն դերասանուհի «Ազնիվ վայրենի» ֆիլմի համար (2018)։


== Ծանոթագրություններ ==


== Արտաքին հղումներ ==
Շիրա Հաասը (անգլ.) Internet Movie Database կայքում
Շիրա Հաասը КиноПоиск կայքում
Սալեմ (այլ կիրառումներ)

Սալեմ, կարող է վերաբերել՝

Սալեմ - մունիցիպալիտետ և քաղաք Իսպանիայում։ Գտնվում է Վալենսիա պրովինցիայի մեջ
Սալեմ - քաղաք ԱՄՆի արևմտյան մասում, Օրեգոն նահանգում
Նորք Մարաշ բժշկական կենտրոն

Անվան այլ կիրառումների համար տե՛ս՝ Նորք (այլ կիրառումներ)«Նորք Մարաշ» բժշկական կենտրոն, Երևանի քաղաքապետարանի ենթակայության տակ գտնվող բազմաֆունկցիոնալ բժշկական կենտրոն։ Գտնվում է Երևանի արևելյան սարալանջին, ծովի մակերեույթից 1130 մ բարձր։ Հիմնադրվել է 1993 թվականին, հայ և ամերիկացի բժիշկների միասնական ջանքերի շնորհիվ։


== Ծանոթագրություններ ==
Ժողովածու (5094)

Ժողովածու (5094), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5094 թվի տակ։ Ձեռագիրը գրվել է 17-րդ դարում Մելքոն գրիչի կողմից։ Գրված է թղթի վրա, որը ունի 18x13 չափս։ Ձեռագիրը կազմված է 142 թերթից։ Գրված է երկսյուն, նոտգրով։ Ունի լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ շերտազարդ կտավ։ Ենթադրաբար հիշատակարաններ գրչի՝ 41բ, 86բ և այլուր, հետագայի՝ 43բ (1904 թ.):


== Բովանդակություն ==
Ի Հարանց վարուց։
Նեղոսի խրատք։


== Ծանոթագրություններ ==
Բայկի (այլ կիրառումներ)

Բայկի, կարող է վերաբերել՝

Բայկի - գետ Ռուսաստանում, հոսում է Բաշկորտոստան Հանրապետությունում Սվերդլովսկի մարզում
Բայկի - գյուղ Ռուսաստանի Բաշկորտոստան հանրապետության Կարաիդելսկի շրջանի կազմում
Թրյուգվե Հաավելմո

Թրյուգվե Մագնուս Հաավելմո (նորվ.՝ Trygve Magnus Haavelmo, դեկտեմբերի 13, 1911(1911-12-13)[…], Շեդսմու, Ակերսհուս, Նորվեգիա - հուլիսի 28, 1999(1999-07-28), Բերում, Ակերսհուս, Նորվեգիա), նորվեգացի ականավոր տնտեսագետ, Նոբելյան մրցանակի դափնեկիր՝ էկոնոմետրիայի հավանականությունների տեսության հիմնումը պարզաբանելու և միաժամանակյա տնտեսական կառուցվածքների վերլուծության համար (1989)։


== Կենսագրություն ==
Օսլոյի Schola Osloensis դպրոցն ավարտելուց հետո 1930 թվականին Օսլոյի համալսարանում ստացել է տնտեսագետի որակավորում և Ռագնար Ֆրիշի խորհրդով ընդունվեց Տնտեսագիտական ինստիտուտ։ Հաավելմոն որոշ ժամանակ Ֆրիշի օգնականն էր մինչև նշանակվեց ինստիտուտի հաշվարկային բաժնի ղեկավար։ 1936 թ. վիճակագրություն է ուսումնասիրել Լոնդոնի համալսարանի քոլեջում՝ համատեղության կարգով մեկնելով Բեռլին, Ժնև և Օքսֆորդ՝ լրացուցիչ դասընթացների։ 1938 թ. դասավանդել է Աարհուսի համալսարանում, այնուհետև հաջորդ տարի ուսումն ԱՄՆ-ում շարունակելու կրթաթոշակ է ստացել։ Երկրորդ համաշխարհային պատերազմի տարիներին աշխատել է Նյու Յորքի Վիճակագրական բաժանմունքում։ 1946 թ. ստացել է գիտությունների թեկնածուի աստիճան «Հավանականության մոտեցումը էկոնոմետրիկայում» աշխատության համար։
1948-1979 թթ. եղել է Օսլոյի համալսարանի վիճակագրության և տնտեսագիտության պրոֆեսոր, ինչպես նաև 1947-1948 թթ. ղեկավարել է համալսարանի առևտրի բաժինը։


== Աշխատություններ ==
A Study in the Theory of Economic Evolution (1954)
A Study in the Theory of Investment (1960)


== Ծանոթագրություններ ==


== Արտաքին հղումներ ==
Ինքնակենսագրությունը Նոբելյան մրցանակի կայքում
Միլենիում կամուրջ (Կազան)

Անվան այլ կիրառումների համար տե՛ս՝ Միլենիում կամուրջ (այլ կիրառումներ)Միլենիում կամուրջ (թաթ.՝ Милленниум күпере), ճոպանային կամուրջ։ Կազանի ամենաբարձր կամուրջն է։ Հատում է Վոլգայի վտակ Կազանկան, միացնում է Կազանի Վիշնևսկու փողոցը և Ֆատիհ Ամիխանի պողոտան։ Կազմում է կազանի փոքր օղակի մի հատվածը։


== Կառուցվածք ==
Կամրջի անցման լրիվ թռիչքը 1524 մետր է, որը ներառում է 318 մետր երկարությամբ ճոպանային հատվածը, 517 մետր երկարությամբ հեծանային մասը և ավելի քան 3 կմ մատույցներով 689 մետր երկարությամբ ճանապարհային անցումները։ Կամրջի առանձնահատկությունն է 45 մ բարձրություն և հիմքում 64 մետր լայնություն ունեցող՝ լատիներեն «М» տառի տեսքն ունեցող պիլոնը։ Պիլոնի յուրաքանչյուր կեսի տակով անցնում է երեք երթուղի և հետիոտների համար առանձնացված ճեմուղի ունեցող կամրջի անցում։


== Անվանում ==
Կամուրջը իր անունով պարտական է կազանի 1000֊ամյակին, որի նախօրեին էլ բացվել է։ Պիլոնի լատիներեն «М» տառի տեսք ունենալը կապված է հազարամյակ բառի թաթարերեն (Меңъеллык/Meñyıllıq) և լատիներեն (Millennium) անվանումների առաջին տառին։ Շատ բնակիչներ կամուրջն անվանում են պարզապես «Միլենիում»։


== Կառուցում ==
Կամրջի շինարարությունը սկսել է 2004 թվականին։ Կամրջի առաջին հերթի բացումը տեղի է ունեցել 2005 թվականի հուլիսի 29-ին։ Մինչև երկրորդ հերթի բացումը տրանսպորտային շարժումը իրականացել է մեկ շարքով դեպի քաղաք և երկու շարքով քաղաքի կենտրոնից։ 2007 թվականի օգոստոսի 30-ին բացվել է երկրորդ հերթը։


== Շահագործում ==
2012 թվականին իրագործվել են կամրջի ասֆալտի շերտի վերանորոգման աշխատանքներ։ Վերանորոգման ժամանակ տրանսպորտի շարժումը ժամանակ առ ժամանակ, մասնավորապես կամ լրիվ փակվել է։ Ասֆալտի շերտը փռվել է ըստ նոր տեխնոլոգիայի, արագ՝ րոպեում տասը մետր արագությամբ։


== Հետաքրքիր փաստեր ==
Մինչև կամրջի շահագործման հանձնելը (1999—2009 թվականներին) օգտագործվել է կից գտնվող պոնտոնային կամուրջը, որը դուրս էր գալիս դեպի Տոլստոյի փողոց։
Կամրջի կառուցման ծախսերը կազմել են 3,4 մլրդ ռուբլի.
Երկու հերթերի շահագործման արանքում ընկած ժամանակաշրջանում որոշ քաղաքացիներ կամուրջը կատակով անվանում էին «Լինոլեում», քանի որ լատիներեն «М» տառի միայն կեսն էր օգտագործվում երթևեկության համար, իսկ դա նման է ռուսերեն «Л» տառին։
Պիլոնը լուսավորվում է գիշերը և կամրջի լապտերների հետ միասին քաղաքի գիշերային ամենավառ օբյեկտներից մեկն է։
Կամուրջը Կազանի ամենահայտնի տեսարժան վայրերից մեկն է։


== Պատկերասրահ ==

		
		
		


== Ծանոթագրություններ ==
Ubisoft Vancouver

Ubisoft Vancouver, ընկերություն, որը զբաղվում է համակարգչային խաղերի մշամամբ։ Տեղակայված է Վանկուվեր քաղաքում (Կանադա), համարվում է ֆրանսիական Ubisoft ընկերության դուստր ընկերությունը։


== Պատմություն ==
Ubisoft Vancouver-ը սկզբնական շրջանում կրել է Action Pants Inc. անվանումը, և հիմնադրվել է 2006 թվականին EA Canada-ի նախկին երեք աշխատակիցների՝ Սայմոն Էնդրյուսի, Նիկ Պալմերի և Օմար Ալ-Կաֆայի կողմից։
2009 թվականի փետրվարի 3-ին հայտարարվեց, որ Ubisoft ընկերությունը գնում է Action Pants Inc-ի կողմից, և անվանափոխվեց դառնալով Ubisoft Vancouver։ Այդպիսով Ubisoft Vancouver-ը դարձավ ընկերության երրորդ ենթաբաժինը Կանադայում (Ubisoft Montreal (2006 թվական) և Ubisoft Quebec (2005 թվական))։ Ընկերությունը հիմնականում զբավում է խաղային համակարգերի համար նախատեսված խաղերի մշակմամբ։
Ընկերության կողմից մշակված առաջին խաղը թողարկվեց 2009 թվականի նոյեմբերի 3-ին։ Խաղը կրում էր Academy of Champions: Soccer անվանումը և նախատեսված էր Wii խաղային համակարգերի համար։ Երկրորդ խաղը թողարկվեց 2010 թվականի հունիսի 1-ին, նախատեսված էր Xbox 360 և PlayStation 3 խաղային համակարգերի համար, կրում էր Pure Futbol անունը։


== Մշակած խաղերի ցանկ ==
2009 — Academy of Champions: Soccer (Wii)
2010 — Pure Futbol (Xbox 360, PlayStation 3)


== Արտաքին հղումներ ==
«Ubisoft Vancouver» (անգլերեն)։ GameSpot։ Արխիվացված է օրիգինալից 2012-05-07-ին։ Վերցված է 2010-08-21 
«Ubisoft Vancouver» (անգլերեն)։ MobyGames։ Արխիվացված է օրիգինալից 2012-05-07-ին։ Վերցված է 2010-08-21 
«Ubisoft Vancouver» (անգլերեն)։ TeamXbox։ Արխիվացված է օրիգինալից 2012-05-07-ին։ Վերցված է 2010-08-21 
«Ubisoft Vancouver» (անգլերեն)։ IGN։ Արխիվացված է օրիգինալից 2012-05-07-ին։ Վերցված է 2010-08-21 
«Ubisoft Vancouver» (անգլերեն)։ GiantBomb.com։ Արխիվացված է օրիգինալից 2012-05-07-ին։ Վերցված է 2010-08-21 
«Action Pants Inc.» (անգլերեն)։ GiantBomb.com։ Արխիվացված է օրիգինալից 2012-05-07-ին։ Վերցված է 2010-08-21 


== Ծանոթագրություններ ==
Նար-Դոսի անվան թիվ 14 դպրոց

Նար-Դոսի անվան թիվ 14 դպրոց, հանրակրթական դպրոց Երևանի Կենտրոն վարչական շրջանում։


== Պատմություն ==
Դպրոցը հիմնադրվել է 1929 թվականին։ Հիմնադրման օրից դպրոցն աշխատել է չորս տարբեր շենքերում՝

Դավայաթաղի դպրոց կամ Շողիկի տուն
Պրոֆտեխնիկական ուսումնարանի շենք
Այժմյան Շավարշյանի դպրոց
Ներկայիս տիպային շենքը, որը շահագործման է հանձնվել 1984 թվականին և նախատեսված է 1176 աշակերտի համար։Դպրոցը հայ գրող Նար-Դոսի անունով է անվանակոչվել 1933 թվականին։ Հայրենական մեծ պատերազմի տարիներին դպրոցը պատրաստել և ռազմաճակատ է ուղարկել բուժքույրերի (գթության քույրեր)։
1956 թվականին դպրոցի բակում տեղադրվել է Նար-Դոսի կիսանդրին (քանդակագործներ՝ Սամվել Մանասյան, Ն. Վարդանյան), որն ընդգրկված է Երևանի Կենտրոն վարչական շրջանի պատմության և մշակույթի անշարժ հուշարձանների ցանկում։
Դպրոցն ունի «Պատմահնագիտական» թանգարան։


== Շրջանավարտներ ==
Արմեն Ամիրյան
Էմմա Պետրոսյան
Խաչատուր Ներսիսյան
Նարեկ Կիրակոսյան
Սեդա Գասպարյան
Վահան Վարդանյան


== Ծանոթագրություններ ==